open-index/open-wikipedia-markdown huggingface dataset:
Haley Winn

**Haley Winn** (s. 14. heinäkuuta 2003 Rochester, New York) on yhdysvaltalainen jääkiekkoilija, pelipaikaltaan puolustaja.

Winn saavutti alle 18-vuotiaiden MM-kilpailuissa hopeaa vuonna 2019 ja voitti kultaa vuonna 2020. Hän on Yhdysvaltain naisten maajoukkueesssa voittanut MM-kilpailuissa kultaa vuonna 2023. Hän sai turnauksessa viisi syöttöpistettä. Hän pelasi myös vuoden 2024 MM-kilpailuissa. Milano–Cortinan olympialaisissa 2026 hän voitti kultaa.

Winn edustaa yliopistosarjoissa Clarksonin yliopiston Golden Knights -joukkuetta.

## Lähteet
Martina Šimkovičová

**Martina Šimkovičová** (s. 29. elokuuta 1971 Modra, Tšekkoslovakia) on slovakialainen poliitikko ja tv-persoonallisuus. Hän on toiminut maansa kulttuuriministerinä lokakuusta 2023 lähtien. Aikaisemmalta ammatiltaan Šimkovičová on tv-juontaja. 

## Elämä
Šimkovičová syntyi lähellä Bratislavaa sijaitsevassa Modran kaupungissa vuonna 1971. Hän aloitti tv-uransa aamuohjelman juontajana, mutta yleni aina TV Markízan pääuutislähetyksen uutisankkuriksi, jota hän teki yhdessä Patrik Švajdan kanssa. Šimkovičová toimi tehtävässä 15-vuoden ajan, kunnes kanava erotti hänet hänen Facebookissa julkaisemien Euroopan pakolaiskriisiin liittyineiden vihamielisten kirjoitusten jälkeen vuonna 2015.

Erottamisensa jälkeen Šimkovičová osallistui vuoden 2016 parlamenttivaaleihin Olemme perhe-puolueen listalta. Hän pääsi läpi, mutta hänet erotettiin puolueen parlamenttiryhmästä vain muutaman kuukauden jälkeen. Šimkovičová oli yhdessä Petr Marčekin ja Rastislav Holúbekin toiminut ryhmän sopimusten vastaisesti. Lopun ensimmäisestä parlamenttikaudestaan Šimkovičová toimi itsenäisenä kansanedustajana.

Šimkovičová putosi parlamentista vuoden 2020 vaaleissa, joihin hän osallistui Kansan ääni -puolueen listalta. Tämän jälkeen hän työskenteli salaliittoteorioiden levittämisestä tunnetuksi tulleen Slovan -internettelevisiossa. Šimkovičová nousi takaisin parlamenttiin vuoden 2023 vaaleissa, joihin hän osallistui Slovakian kansallispuolueen jäsenenä. Puolueen liityttyä Ficon neljänteen hallitukseen, sen puheenjohtaja Andrej Danko nimitti Šimkovičován kulttuuriministeriksi, mikä aiheutti paljon kritiikkiä oppositiopuolueiden ja kansalaisjärjestöjen suunnalta. Tammikuussa 2024 yli 170&nbsp;000 slovakkia oli allekirjoittanut vetoomuksen Šimkovičován erottamiseksi ministerin paikaltaan.

Maaliskuussa 2024 Šimkovičová puolusti Slovakian yleisradioyhtiöön suunnattuja muutoksia vedoten mielipiteiden monipuolisuuden sallimiseen. Muun muassa Euroopan komission varapuheenjohtaja Věra Jourová totesi suunniteltujen muutosten uhkaavan lopettaa Slovakian julkisten tiedotusvälineiden itsenäisen raportoinnin.

## Yksityiselämä
Šimkovičoválla on kaksi yhteistä lasta edellisen aviomihensä Igor Šimkovičin kanssa.
## Lähteet

## Aiheesta muualla
In statu nascendi

**In statū nāscendī** (lat.), kirjaimellisesti ”syntymisen tilassa”, on vanhentunut kemian teoria, jonka Pieni tietosanakirja (1925–1928) määritteli seuraavasti: **Muodostumistila,** se tila jossa alkuaine on vapautuessaan yhdistyksistään. M:ssa *(in statu nascendi)* aineilla on suurempi reaktsionikyky kuin vapaina, koska atomit  silloin eivät ole liittyneet molekyyleiksi.  Teoria erityisestä muodostumistilasta luotiin selittämään havaintoa, että eräät kaasut olivat syntyessään reaktioherkempiä kuin pitkään säilytyksessä olleet. Käsitettä käytti ensimmäisenä Joseph Priestley vuonna 1790. Nykyään on todettu, että kaasujen suurempi reaktiivisuus niiden syntyvaiheessa johtuu monista kineettisistä syistä, joilla ei ole yhteistä taustaselitystä. Vuonna 1990 havaittiin, että muodostumistilan käsite edelleen esiintyi kemian oppikirjoissa. 

## Lähteet
Aerin Frankel

**Aerin Frankel** (s. 24. toukokuuta 1999 Chappaqua, New York) on yhdysvaltalainen jääkiekkoilija, pelipaikaltaan maalivahti. 

Frankel saavutti Yhdysvaltain naisten maajoukkueen pelaajana MM-kilpailuissa hopeaa vuosina 2021 ja 2022 ja voitti kultaa vuonna 2023. Vuoden 2021 MM-turnauksessa hän jäi vielä täysin varamaalivahdiksi mutta vuonna 2022 hän pelasi yhden ottelun ja vuonna 2023 kuusi ottelua. Hän pelasi myös vuoden 2024 MM-kilpailuissa. Milano–Cortinan olympialaisissa 2026 hän voitti kultaa.

Frankel edustaa PWHL:ssä pelaavaa Bostonin joukkuetta. Hän edusti yliopistosarjoissa Northeastern Universityn Huskies-joukkuetta kausina 2017–2022. Hänet palkittiin kaudella 2020–2021 Patty Kazmaier Awardilla.

## Lähteet
Astrochelys

**Astrochelys** on Madagaskarilla elävä maakilpikonnasuku. Se sisältää kaksi äärimmäisen uhanalaista ja yhden äskettäin sukupuuttoon kuolleen lajin.

## Lajit
*Astrochelys*-sukuun kuuluu kolme lajia:

* Sädekilpikonna (*Astrochelys radiata*)
* †*[[Astrochelys rogerbouri]]*
* Angonoka (*Astrochelys yniphora*)

Yhdestä reisiluusta tunnettu *Astrochelys rogerbouri* kuoli sukupuuttoon alle 1500 vuotta sitten, kun ihminen jo asutti Madagaskaria.

## Kuvaus
*Astrochelys*-lajit ovat suurikokoisia kilpikonnia. Angonokan kilven pituus voi olla noin 52 senttimetriä, kun taas sädekilpikonna on pienempi, kilven pituudeltaan enintään 39,5 senttimetriä. *Astrochelys rogerbouri* ei poikennut kooltaan nykyisistä lajeista: sen kilven pituus oli arviolta 50 senttimetriä.

## Kehityshistoria
*Astrochelys* edustaa maakilpikonnien kehityslinjaa, joka on saapunut Madagaskarille Afrikan mantereelta. *Astrochelys*-suvun lisäksi tähän kehityslinjaan kuuluvat *[[Aldabrachelys]]* ja *[[Pyxis]]*, joista viimeksi mainittu on *Astrochelys*-suvun läheisin sukulainen. Madagaskarilta ei ole löydetty holoseenia vanhempia maakilpikonnien jäänteitä, mutta molekyylikellon perusteella *Astrochelys* ja *Pyxis* ovat eronneet toisistaan noin 25 miljoonaa vuotta sitten.

Madagaskarilla tiedetään eläneen äskettäin seitsemän kotoperäistä maakilpikonnalajia, joista kolme kuuluu sukuun *Astrochelys*, kaksi sukuun *Aldabrachelys* ja kaksi sukuun *Pyxis*. Näistä *Astrochelys rogerbouri* ja molemmat *Aldabrachelys*-lajit ovat kuolleet sukupuuttoon sen jälkeen, kun ihminen saapui Madagaskarille.

Kaikki kolme *Astrochelys*-lajia on DNA-sekvensoitu. *Astrochelys rogerbouri* eli samalla alueella kuin sädekilpikonna, mutta se oli ilmeisesti läheisempää sukua angonokalle.

## Lähteet
Saïda

**Saïda** () on kaupunki ja Saïdan maakunnan hallinnollinen keskus Algeriassa. Se sijaitsee Tell-Atlasvuorten eteläpuolella 460 kilometriä Algerista lounaaseen. Saïdan kunnassa oli arviolta 162&nbsp;300 asukasta vuonna 2020.

Saïdan kunnan pinta-ala on 75,8 neliökilometriä. Se rajoittuu pohjoisessa Ouled Khaledin, idässä El Hassasnan, etelässä Aïn El Hadjarin ja lännessä Doui Thabetin kuntiin. Kaupunki on rakennettu laaksoon samannimisen vadin itärannalle. Sen länsipuolella kohoaa Djebel Abd el Krim -vuori ja eteläpuolella Atlasvuorten ylätasanko.

Seudulla vallitsee aroilmasto. Tammikuun keskilämpötila on 9 ja heinäkuun 31 astetta. Vuotuinen sademäärä on noin 350 millimetriä.

Paikalla on sijainnut roomalainen linnake, ja 1800-luvun alussa se oli yksi emiiri Abd al-Qadirin tukikohdista. Ranskalaiset rakensivat uuden linnoituksen vuonna 1844. Kaupungin kehitystä edisti sen kautta kulkenut Oranin ja Bécharin välinen rautatie. Algerian itsenäistyttyä Saïdaan on syntynyt teollisuutta, ja sen väestö on kasvanut voimakkaasti.

Kaupungissa on muun muassa elintarvike- ja rakennustarviketeollisuutta. Ympäröivä maaseutu tuottaa viljaa, vihanneksia, hedelmiä, lihaa, villaa ja espartoheinää. Saïda on tunnettu varsinkin kivennäisvesistään ja nahkatuotteistaan.

## Lähteet
Anneli Asplund

**Anneli Asplund** (s. 28. maaliskuuta 1939) on suomalainen kansanmusiikin ja folkloristiikan tutkija, filosofian lisensiaatti ja Sibelius-Akatemian kunniatohtori. Hän on tutkinut muun muassa uudempaa suomalaista kansanlauluperinnettä. Asplundin puoliso on viulisti ja musiikkipedagogi Roy Asplund.

Asplund suoritti filosofian lisensiaatin tutkinnon Helsingin yliopistossa vuonna 1997. Hänet kutsuttiin Sibelius-Akatemian kunniatohtoriksi vuonna 2002.

Asplund työskenteli Suomalaisen Kirjallisuuden Seuran  ensin kansanlaulujen järjestäjänä ja myöhemmin tutkijana. Arkiston uusimittaisia kansanlauluja sisältävä kansanlaulukortisto on pitkälti Asplundin laatima. Hän on kirjoittanut ja toimittanut lukuisia suomalaista kansanmusiikkia käsitteleviä artikkeleita ja julkaisuja.

Asplundin teos Balladeja ja arkkiveisuja sai Vuoden tiedekirja -palkinnon vuonna 1994. Vuonna 2011 hän sai Kansanmusiikin ja Kansantanssin Edistämiskeskuksen Vuoden Wäinö -tunnustuksen.

## Julkaisuja

* Anneli Asplund, Matti Hako (toim.): *Kansanmusiikki.* Julkaistu sarjassa Suomalaisen Kirjallisuuden Seuran toimituksia, 366. Helsinki: Suomalaisen Kirjallisuuden Seura, 1981.
* Anneli Asplund, Vesa Tapio Valo, Juha Kangas (toim.): *Kulkurista kuninkaaksi: Matti Haudanmaan musiikki ja elämä*. Helsinki: Suomalaisen Kirjallisuuden Seura, 1990.

* Anneli Asplund: *Balladeja Ja Arkkiveisuja: Suomalaisia kertomalauluja*. Helsinki: Suomalaisen Kirjallisuuden Seura, 1994.
* Anneli Asplund, Päivi Kerola-Innala, Liisa Aroheimo-Marvia (toim.): *Suomen musiikin historia: Kansanmusiikki.* Helsinki: WSOY, 2006

## Lähteet
Neustadt am Rübenberge

**Neustadt am Rübenberge** on kaupunki Hannoverin alueella Ala-Saksin osavaltiossa Saksassa. Siitä käytetään myös lyhennettyä nimeä Neustadt a. Rbge.

## Maantiede
Neustadt am Rübenberge sijaitsee Pohjois-Saksan alangon eteläosassa noin 27 kilometriä Hannoverista luoteeseen ja noin 120 kilometriä Hampurista etelään. Siihen liitettiin 33 maalaiskuntaa vuonna 1974, ja se on pinta-alaltaan Saksan laajimpia kuntia. Kantakaupunki Neustadt sijaitsee kunnan eteläosassa. Allerin 280-kilometrinen sivujoki Leine virtaa kaupungin halki kohti pohjoista.

## Historia
Neustadtin alueella on asuttu kivikaudelta alkaen. Kaupungin perusti kreivi Bernhard II. von Wölpe noin vuonna 1200 ja siitä on ensimmäinen asiakirjamaininta vuodelta 1215. Eräät Neustadtin kylistä ovat vanhempia, Bordenau mainitaan jo 889. Neustadtiin rakennettiin linnoitus castrum Rouenberg, ja ajan mittaan nimi sai muodon Rübenberg. Vuonna 1505 Welfin sukuun kuulunut herttua Erich I von Calenberg teki Neustadtista toisen hallintopaikkansa. Linnoitus paloi osin 1563 ja Erich I:n poika Erich II nuorempi rakennutti jälleenrakennuksen yhteydessä Schloss Landestrostin. Neustadt ympäristöineen muuttui evankelis-luterilaiseksi 1543 ja siellä käytiin huomiota herättäneitä noitaoikeudenkäyntejä. Neustadt koki historiansa tuhoisimman kaupunginpalon 1727, minkä jälkeen se rakennettiin nykyiseen ruutukaavansa.

Rautatieyhteyden Neustadt sai joulukuussa 1847. Kaupungin hyvään alkuun päässyt teollistuminen koki takaiskun, kun paikallinen turvetuotanto ei riittänyt ylläpitämään teräksenvalmistusta. 1900-luvun suursodista Neustadt selvisi suhteellisin vähin vaurioin. Toisen maailmansodan jälkeen kaupungin väkiluku kasvoi pakolaisvirran seurauksena. Jälleenrakennus lähti ripeästi käyntiin 1940-luvun lopulla, jolloin perustettiin uusia teollisuuslaitoksia. Vuoden 1974 kuntaliitokset kasvattivat Neustadtin väkiluvun 40&nbsp;000:een. Kaupungista tuli osa uutta Region Hannoveria vuonna 2001.

Neustadt am Rübenbergen historiallisia rakennuksia ovat muun muassa vanhassakaupungissa sijaitseva keskiaikainen Liebfrauenkirche, Schloss Landestrost 1500-luvulta ja raatihuone vuodelta 1728. Raatihuone oli hallinnollisessa käytössä vuoteen 1935.

## Talous ja liikenne
Neustadt am Rübenbergen talouden runkoina ovat palvelusektori ja teollisuus. Gemeinschaft für Wirtschaftsförderung e.V. pyrkii kehittämään kaupungin talouselämää laaja-alaisesti. Neustadt on Hannoverin paikallisliikenteen piirissä. Sen rautatieasema, Bahnhof Neustadt Rübenberge, sijaitsee rataosuudella Bremen–Hannover. Lisäksi kaupungissa on kolme rautatiepysäkkiä: Hagen, Eilvese ja Poggenhagen. Neustadtin itäpuolitse kulkee moottoritie BAB 7 ja eteläpuolitse BAB 2, jolta on yhteys kaupungin katuverkkoon Bundesstraße 6:n välityksellä.

## Lähteet

## Aiheesta muualla
*Neustadt am Rübenberge, Ala-Saksi, Saksa — Sunrise, Sunset, and Daylength
Ayumu Iwasa

**Ayumu Iwasa** (; s. 22. syyskuuta 2001 Moriguchi, Osaka, Japani) on japanilainen rata-autoilija. Hänen perheensä on harrastanut moottoriurheilua usean sukupolven ajan.

## Formula 3 -tulokset

## Formula 2 -tulokset

## Formula 1 -tulokset

## Lähteet
Michael Parenti

**Michael Parenti** (30. syyskuuta 1933 New York – 24. tammikuuta 2026) oli yhdysvaltalainen poliittinen filosofi ja valtiotieteen tohtori.

Parenti julkaisi 24 teosta, jotka on tarkemmin koottu Parentin ylläpitämällä The Michael Parenti Political Archive -verkkosivustolla. Parentin teokset käsittelevät muun muassa fasismin suhdetta kommunismiin, imperialismia ja kapitalismin vaikutusta demokratiaan. Parenti piti lukuisia puheita ja esitelmiä Yhdysvalloissa ja sen ulkopuolella.

## Näkemyksiä
Parenti näki kapitalismin luovan fasismin turvakseen poliittisten kriisien aikana. Hänen mukaansa fasistien nousu valtaan on ollut porvariston aikaansaama ja hyödyttänyt porvariston asemaa luokkataistelussa.

Parenti näki vallankumouksen välttämättömänä reittinä kapitalismista sosialismiin siirtymisessä.

Parenti näki luokka-analyysin nykyaikaisen puutteen länsimaisten kirjailijoiden ja poliittisen vasemmiston yhtenä isoimpana poliittisena virheenä. Parenti näki porvariston olevan täysin tietoinen omasta asemastaan luokkataistelussa, toisin kuin nykypäivän työntekijä tai aktivisti. Hän myös kritisoi vahvasti vasemmistolaista antikommunismia. 

## Lähteet
Intermarché–Wanty

**Intermarché–Wanty** (UCI-tunnus IWA) oli belgialainen maantiepyöräilyn ammattilaistalli, joka osallistui korkeimpaan UCI World Tour -kilpailusarjaan. Talli perustettiin vuonna 2008 nimellä Willems Verandas Continental Team.

Tallin pääsponsoreina toimivat viimeksi ranskalainen päivittäistavaraketju Intermarché ja belgialainen rakennusalan yritys Wanty.

Talli yhdistyi Lotto-tallin kanssa Lotto–Intermarché-joukkueeksi kaudelle 2026.

## Joukkueen kokoonpano
### 2025

## Lähteet

## Aiheesta muualla

* Kotisivut (intermarche-wanty.eu)
Ghazaouet

**Ghazaouet** () on satamakaupunki ja piirikunnan keskus Algerian Tlemcenin maakunnassa. Se sijaitsee Välimeren rannikolla 70 kilometriä Tlemcenistä luoteeseen. Ghazaouetin kunnassa oli arviolta 34&nbsp;700 asukasta vuonna 2020.

Roomalaiset kutsuivat paikkakuntaa nimellä Ad Frates (”kaksi veljestä”) kahden sataman suulla kohoavan kiven mukaan. 1000-luvulla siellä oli linnoitus ja turkkilaisaikana Djemaa Ghazouat -niminen kaupunki. Ranskalaiset perustivat vuonna 1844 uuden kaupungin, joka sai Ludvig Filip I:n toisen pojan mukaan nimen Nemours.

Ghazaouetissa on kalastus- ja kauppasatama, josta on lauttayhteys Espanjan Almeríaan. Kaupungissa toimii Alzincin tehdas, joka tuottaa rikkihappoa, kuparikatodia ja sinkkiä. Matkailijoita houkuttelevat seudun kauniit hiekkarannat.

## Lähteet
Kristiina Ilmonen

**Kristiina Ilmonen** (s. 1966 Kauhava) on suomalainen kansanmuusikko ja Sibelius-Akatemian kansanmusiikin professori. Hänen erikoisalaansa ovat kansanomaiset puhallinsoittimet ja improvisaatio.

Ilmonen on valmistunut Sibelius-Akatemian kansanmusiikin osastolta (nyk. koulutusohjelma) maisteriksi vuonna 1996 ja tohtoriksi vuonna 2014. Hänen viisi konserttia ja kirjallisen tohtorintyön käsittänyt tohtorintutkintonsa käsitteli paimensoittoa. Vuodesta 1997 eteenpäin Ilmonen toimi kansanmusiikin osastolla lehtorina ja vuosina 1998–2006 osaston johtajana. Kansanmusiikin professoriksi hänet nimitettiin vuonna 2014.

Ilmonen on soittanut useissa kansanmusiikkiyhtyeissä, kuten Kristiina Ilmonen Sysihai, Wind on Wind, Tuultenpesä, Subsonic Trio ja Suunta.

## Diskografia

* Tuultenpesä: *Vindstilla* (2022)
* Subsonic Trio: *Sonic Migration* (2016)
* Suunta: *Oknirua* (2015)
* Wind on Wind: *Sees* (2013)

### Lähteet
Viipurin läänin maanviljelysseura

**Viipurin läänin maanviljelysseura** oli vuonna 1847 perustettu maanviljelysseura. Se käsitti aluksi koko Viipurin läänin, mutta 1893 Itä-Karjalan ja 1895 Läntisen Viipurin läänin maanviljelysseuran erottua siitä seuran alueeksi jäivät Rannan, Jääsken ja Äyräpään kihlakunnat kokonaan, Lappeen kihlakunta, lukuun ottamatta Valkealaa, sekä Käkisalmen kihlakunta, lukuun ottamatta Hiitolan ja Kaukolan kuntia. Jäseniä oli 1853 yhteensä 396. Vuoden 1855 sääntöjen mukaan perustettiin haaraosastoiksi 19 talousyhdistystä, joiden sijaan 1865 muodostettiin 28 kinkerikuntaa. 

Vuosina 1849–1864 oli seuralla Viipurin kaupungin omistama Maaskolan tila vuokralla, ja sitä hoidettiin sihteerin johdolla mallitilana, jossa joitakin vuosia oli myös maanviljelyskoulu. Mallitilaan uhratut varat, työ ja harrastus eivät kuitenkaan tuottaneet tarkoitettua hyötyä, vaan se oli seuralle rasituksena ja haittasi sen muutakin toimintaa. Seurassa vaikuttaneita henkilöitä olivat muun muassa valtionagronomi K. J. Forsberg, joka oli sihteerinä 1860–1863, lääninagronomi Axel Gyldén, sihteerinä 1869–1898, sekä maanviljelysneuvos Erkki Pullinen, sihteerinä 1900–1914.

## Lähteet
Neumarkt in der Oberpfalz

**Neumarkt in der Oberpfalz** (lyh. **Neumarkt i.d.OPf.**) on kaupunki Baijerin osavaltiossa Saksassa. Sen merkittävä nähtävyys on vanhakaupunki kirkontorneineen. Kristoffer Baijerilainen syntyi Neumarktissa 1416.

## Maantiede
Neumarkt in der Oberpfalz sijaitsee ylänkömaalla Baijerin pohjoisessa keskiosassa noin 125 kilometriä Münchenistä pohjoiseen ja noin 35 kilometriä Nürnbergistä kaakkoon. Maanteitse matka Nürnbergistä on noin 45 kilometriä.

## Historia
Nürnbergin ja Regensburgin väliselle kauppareitille oli kehittynyt todennäköisesti 1100-luvun puoleen väliin tultaessa uusi markkinapaikka, der Neue Markt ("novum forum"). Varhaisin kirjallinen maininta Neumarkt-nimisestä paikasta on vuodelta 1160. Kaupungin omistuksesta käytiin kiistaa keskiajan kuluessa. Herttua Johann von Pfalz-Neumarkt valitsi kaupungin asuinpaikakseen vuonna 1410 ja rakennutti sinne uuden linnan. Se sai seurakseen kirkkoja ja raatihuoneen, ja Neumarkt koki taloudellisen ja kulttuurisen kukoistuskauden. Neumarktissa toteutettiin reformaatio ja kaupunkilaiset kääntyivät luterilaisiksi. Kolmikymmenvuotisen sodan seurauksena katolinen usko palautettiin ja Neumarkt taantui uinuvaksi maalaiskaupungiksi.

Keskiaikainen kaupunkikuva alkoi muuttua kunnolla vasta 1800-luvun puolessavälissä. Neumarkt liitettiin rautatieverkkoon linjalle Regensburg–Nürnberg vuonna 1871. Neumarkt eli nousukauden, jota siivitti eritoten metalli- ja puunjalostusteollisuus. Toisen maailmansodan lopulla Neumarktia pommitettiin, sillä siellä oli räjähdeteollisuutta. Jälleenrakennus oli ripeää ja vanha raatihuone avattiin uudelleen 1957. Vuoden 1972 kuntauudistusten myötä Neumarkt sai suuren piirikaupungin (Große Kreisstadt) aseman. Myöhemmin 1900-luvulla vanhaakaupunkia saneerattiin. Joulukuussa 2010 Neumarkt liitettiin Nürnbergin paikallisjunaverkkoon.

## Talous ja liikenne
Neumarktissa on muun muassa rakennusalan suuryrityksen Max Böglin ja puutuotteisiin erikoistuneen Pfleidererin pääkonttorit. Paikallinen olutpanimo on Neumarkter Lammsbräu. Neumarktin tärkein rautatieasema on Bahnhof Neumarkt (Oberpfalz). Pöllingissä sijaitsee rautatiepysäkki. Moottoritie BAB 3 kulkee Neumarktin pohjoisrajaa viistäen ja kaupungilla on oma liittymä, josta on pääsy maantielle 299, jolta on yhteys kaupungin katuverkkoon.

## Lähteet

## Aiheesta muualla
*Neumarkt in der Oberpfalz, Baijeri, Saksa — Sunrise, Sunset and Daylength
Boeing MQ-25 Stingray

**Boeing MQ-25 Stingray** on yhdysvaltalaisen Boeingin kehittämä miehitämätön ilmatankkauslentokone, joka suunniteltiin lentotukialuskäyttöön. Se teki ensilentonsa 19. syyskuuta 2019.

## Kehitys

MQ-25 kehitettiin osana vuonna 2006 alkanutta kilpailua, jossa Yhdysvaltain laivastolle etsittiin lentotukialuskäyttöön sopivaa miehittämätöntä taistelulentokonetta. Aluksi oli tarkoitus saada häivekykyinen aseistettu iskulentokone, mutta sitten suunnitelma vaihdettiin tiedustelukeskeiseen koneeseen. Koneen tyypistä ja tehtävästä ei saatu selvyyttä, ja vuonna 2016 kerrottiin, että koneen päätehtävä olisikin ilmatankkaus, pienillä tiedustelu- ja kommunikaatiokyvyillä. Taisteluominaisuudet jätettiin odottamaan tulevaisuuden konetta. Kehitettävän koneen vaatimukset lähetettiin lokakuussa 2017 useille valmistajille.

Boeing MQ-25:n kilpailijoita olivat alkujaan General Atomics MQ-20 Sea Avenger, Northrop Grumman X-47B sekä Lockheed Martinin Sea Ghost, joka perustuu RQ-170 Sentineliin. Näistä kaksi jälkimmäistä on lentävä siipi -tyyppisiä. Laivasto valitsi perinteisemmän MQ-25A:n voittajaksi elokuussa 2018.

MQ-25 teki ensilentonsa 19. syyskuuta 2019 ja otettiin asevoimien koekäyttöön. Kesäkuussa 2021 koneella suoritettiin lentoja, joissa testattiin tankata muita laivaston lentokonetyyppejä. Ensimmäinen yksilö toimitettiin Laivastolle 21. helmikuuta 2024.

## Tekniset tiedot

## Lähteet
Ängelholms FF

**Ängelholms FF** on ruotsalainen jalkapalloseura Ängelholmista.

## Historia
Ängelholms FF syntyi vuonna 1976, kun vuonna 1950 perustettuun Skörpinge GIFiin liitettiin vuonna 1905 perustetun Ängelholms IF:n jalkapallojaos. Ängelholms IF jatkaa edelleen yleisurheiluseurana.

Vuonna 2016 seura oli vähällä tehdä konkurssin, mutta se sai velkansa maksettua.

Vuonna 2024 seuran A-joukkue pelaa Ettanissa eli kolmannella sarjatasolla.

## Lähteet
Adur (joki)

**Adurjoki** [eɪˈdʊər] on 32 kilometriä pitkä joki West Sussexin kreivikunnassa Kaakkois-Englannissa. Sen valuma-alue kattaa noin 500 neliökilometriä.

Yläjuoksullaan Adur jakautuu kahteen haaraan. Läntinen haara saa alkunsa Slinfoldin kylän mailta ja virtaa kohti etelää Billingshurstin, Shipleyn ja West Grinsteadin kautta. Itäisen haaran alkulähteet ovat Ditchling Commonin luonnonpuistossa East Sussexin kreivikunnan puolella. Sieltä joki virtaa ensin pohjoiseen mutta kääntyy sitten länteen ja jatkaa kulkuaan Haywards Heathin ja Burgess Hill välitse. Itäinen ja läntinen haara yhtyvät Henfieldin länsipuolella Adurin pääuomaksi, joka virtaa suoraan kohti etelää luonnontilaisten kosteikoiden läpi ja ohittaa Upper Beedingin ja Bramberin kylät. Shoreham-by-Sean pohjoispuolella joki on puhkaissut South Downsin kalkkikiviharjanteeseen aukon, jonka jälkeen se laskee lopulta vetensä Englannin kanaaliin.

Adurin nimi tulee kelttien käyttämästä sanasta *dwyr*, joka tarkoittaa ’vettä’. Historiallisesti joella oli suuri taloudellinen merkitys etelärannikon asukkaille. Sakseilla oli Steyningin kylässä tärkeä jokisatama, ja Upper Beedingin ja Bramberin kylissä tuotettiin suolaa. Teollisen vallankumouksen myötä Upper Beedingin eteläpuolelle syntyi sementtiteollisuutta, jota varten rahdattiin jokea pitkin savea ja hiiltä.

Vuorovesi yltää mereltä ylävirtaan Henfieldiin saakka. Laskuveden aikaan Adur muodostaa Henfieldin eteläpuolisille kosteikoille suoran uoman, jota pitkin vesi virtaa nopeasti merta kohti. Nousuveden vetäytyessä jokea ympäröiville mutamatalikoille saapuu lepäämään lokkeja ja muita lintuja. Tyypillisiä lajeja ovat esimerkiksi tylli, suosirri, töyhtöhyyppä, merimetso ja punajalkaviklo. 

Adur on tärkeä kutupaikka meritaimenelle. Muita kalalajeja, joita esiintyy sen vedessä, ovat karppi, lahna, suutari, ankerias, seipi, sorva, särki, ahven, hauki ja turpa. Joki onkin suosittu kalastuskohde.

## Lähteet
Albanian sosiaalidemokraattinen puolue

**Albanian sosiaalidemokraattinen puolue** (, lyh. PSD) on Albaniassa toimiva sosiaalidemokratiaa edustava puolue, joka kuuluu keskusta-vasemmistoon. Puoluetta johtaa Tom Doshi. Puolue ei kuulu mihinkään Euroopan parlamentissa toimivaan puolueeseen.

Vuoden 2021 vaaleissa puolue sai Albanian parlamenttiin kolme paikkaa. Sosiaalidemokraattien sijaan maan johtava vasemmistopuolue on Albanian sosialistinen puolue.

## Lähteet
Itä-Karjalan maanviljelysseura

**Itä-Karjalan maanviljelysseura** perustettiin 1893 Viipurin läänin itäisen osan alkuperäisten maatalousolojen kehittämiseksi, kun Viipurin läänin maanviljelysseuran ei katsottu voivan tarpeeksi tehokkaasti toimia näillä syrjäseuduilla. Seura sai heti alun pitäen valtioavun. Vilkkaamman paikallisen toiminnan herättämiseksi maatalousasioihin koetettiin seuran alueella alusta alkaen toteuttaa piirikuntajärjestelmää. Maanviljelysseuran jäsenet muodostivat aina sen piirikunnan, jonka alueella he asuivat. Myöhemmin tulivat kuitenkin maamiesseurat piirikuntien sijaan. Seuran kehitykseen vaikuttivat varsinkin lehtori A. Th. Genetz sekä maisterit O. Nissinen ja T. Lehtinen. Seuran aloitteesta saatiin Salmin kihlakuntaan 1901 perustetuksi kolme kiertävää maanviljelyskoulua. Seuran keskus oli Sortavalassa. 

## Lähteet
Arkéa–B&B Hotels

**Arkéa-B&B Hotels** (UCI-tunnus ARK) oli ranskalainen maantiepyöräilyn ammattilaistalli, joka osallistui korkeimpaan UCI World Tour -kilpailusarjaan vuosina 2023–2025. Talli perustettiin vuonna 2005 nimellä Bretagne–Jean Floc'h. Tallin toiminta loppui kauden 2025 jälkeen.

Tallin pääsponsoreina toimivat viimeksi ranskalainen pankki Crédit mutuel Arkéa ja ranskalainen hotelliketju B&B Hotels.

## Lähteet

## Aiheesta muualla
* Kotisivut (arkea-bbhotels.com)
Maija Karhinen-Ilo

**Maija Anneli Karhinen-Ilo** (s. 1966) on suomalainen kansanmuusikko, säveltäjä ja musiikkipedagogi. Hän on valmistunut Sibelius-Akatemian kansanmusiikin osastolta maisteriksi vuonna 1996 ja tohtoriksi vuonna 2016. Hän työskentelee Käpylän musiikkiopistossa opettajana ja kansanmusiikista vastaavana apulaisrehtorina.

Karhinen-Ilo on Freija-yhtyeen laulusolisti. Yhtyeen ensimmäinen albumi Lempilauluja oli Etno-Emma-ehdokkaana vuonna 2006 ja toinen albumi SydänJuurilla voitti palkinnon vuonna 2011. Yhtye on julkaissut myös lastenmusiikkia ja kiertänyt esiintymässä kouluissa. Maija Karhinen-Ilo on soittanut ja laulanut myös yhtyeissä kuten Helsingin kaksrivisnaiset ja lauluyhtye MeNaiset. Lisäksi hän on toiminut vierailevana muusikkona useissa nukketeatteri Sampon tuotannoissa.

Karhinen-Ilon taiteellinen tohtorintutkinto käsitteli balladeja ja balladitanssia. Tutkinnossaan Karhinen-Ilo tutki balladien esittämistä laulun ja soiton lisäksi liikkeen ja draaman keinoin. Viidenteen tutkintokonserttiinsa hän sävelsi ja sanoitti uusia balladitraditiota mukailevia lauluja, jotka julkaistiin myöhemmin Freija-yhtyeen albumilla Kaivo.

## Diskografia

* Freija/Musiikki- ja kulttuurikeskus Verso: *Piilometsän portti* (2022) 
* *Ötökkälauluja* (2021) (Nukketeatteri Sampo)
* Freija: *Kaivo* (2019)
* *Kettu kellohameessa* (2019) (Nukketeatteri Sampo)
* Freija: *Liki* (2015)
* Freija: *Tämän kylän lapsii* (2013)
* Freija: *SydänJuurilla* (2011)
* Freija/Musiikki- ja kulttuurikeskus Verso: *Piilometsän säveliä* (2010)
* Freija: *Kiekkumaralla, kansanlauluja lapsille* (2007)
* Lelo: *Lelo* (2007)
* Freija: *Lempilauluja* (2006)
* Freija/Musiikki- ja kulttuurikeskus Verso: *Jouluverso* (2005) 
* Iso Karhu: *Ulappa* (2002)
* Lauluyhtye MeNaiset: *Mastorava* (2001)
* Iso karhu: *Iso karhu* (2000)
* Kiperä: *Nousu ja uho* (1997)
* Kaisea & Otto Band: *Paha uni* (1996)
* Helsingin kaksrivisnaiset: *Helsingin kaksirivisnaiset* (1995)

## Lähteet
Iris Candelaria

**Iris Candelaria** (s. 1995) on suomalais-espanjalainen oopperalaulaja, joka on äänialaltaan sopraano. Hänen äitinsä on suomalainen ja isänsä espanjalainen.

Candelaria valmistui laulumusiikin kandidaatiksi Taideyliopiston Sibelius-Akatemiasta vuonna 2019 ja musiikin maisteriksi Sibelius-Akatemian oopperakoulutuksesta vuonna 2022. Hänen opettajansa Sibelius-Akatemiassa oli Annika Ollinkari-Fagerholm. Lisäksi hän sai opetusta Irina Gavrilovicilta ja osallistui Dale Fundlingin sekä Soile Isokosken mestarikursseille. Candelaria voitti Timo Mustakallio -laulukilpailun vuonna 2019 ja sai Havets röst -kilpailussa yleisön palkinnon vuonna 2021. Lappeenrannan valtakunnallisissa laulukilpailuissa Candelaria voitti Iida Antolan kanssa jaetun ensimmäisen palkinnon sekä yleisön palkinnon vuonna 2023.

Candelaria teki Savonlinnan oopperajuhlilla debyyttinsä Ylipapittaren roolissa Giuseppe Verdin oopperassa *[[Aida]]*. Hänet valittiin kaudelle 2023–2024 Suomen Kansallisoopperaan nuorten laulajien ohjelmassa. Kansallisoopperassa hän esiintyi ensimmäisen kerran Yön kuningattaren roolissa Wolfgang Amadeus Mozartin *[[Taikahuilu]]ssa*. Candelaria esiintyi vuonna 2020 Helsingin juhlaviikoilla pianisti Matleena Nymanin kanssa. Hän on myös vieraillut Urkuyö ja aaria -tapahtumassa sekä Sinfonia Lahden solistina. Hän kuuluu Kulttuurikomppania Eloaan ja on usein esiintynyt sen kanssa.

## Lähteet
Ise (taajama)

**Ise** on taajama Sarpsborgin kunnassa Østfoldin läänissä Norjassa. Taajaman pinta-ala on 0,6 neliökilometriä ja asukasluku 734 vuonna 2023. Isessä on aikaisemmin ollut muun muassa puunjalostus- ja metalliteollisuutta. 

## Lähteet

## Aiheesta muualla
Skjeberg

**Skjeberg** on taajama Sarpsborgin kunnassa Østfoldin läänissä Norjassa. Taajaman pinta-ala on 0,9 neliökilometriä ja asukasluku 1&nbsp;579 vuonna 2023. Skjeberg oli itsenäinen kunta vuodesta 1837 vuoteen 1992, jolloin se liitettiin Sarpsborgiin. Liitoshetkellä Skjebergin kunnan pinta-ala oli 190 neliökilometriä ja asukasluku 14&nbsp;295.


Skjeberg komm.svg|Entisen Skjebergin kunnan vaakuna. 
Skjeberg kirke (Sarpsborg) nord.jpg|Skjebergin kirkko

## Lähteet

## Aiheesta muualla
Elizabeth Alexander

**Elizabeth Alexander** (13. joulukuuta 1908 – 15. lokakuuta 1958) oli brittiläinen geologi ja fyysikko.

Alexander, omaa sukuua Caldwell, syntyi Mertonissa, mutta vietti lapsuutensa Intiassa, missä hänen isänsä oli kemian professori. Hän oli koulussa hyvä fysiikassa ja opiskeli Cambridgessa, missä suoritti maisterin tutkinnon luonnontieteistä vuonna 1931.

Alexander suoritti tohtorin tutkinnon Cambridgen yliopistossa vuonna 1934. Hän meni naimisiin uusiseelantilaisen fyysikon Norman S. Alexanderin kansssa ja muutti miehensä kanssa Singaporeen vuonna 1936. heille syntyi siellä kolme lasta.

Elizabeth Alexander ja lapset evakuoitiin Uuteen-Seelantiin vuonna 1942. Hän sai töitä merivoimien tutkimuslaboratoriosta, missö ttestattiin tutkien prototyyppejä. Hän tutki radioaaltojen etenemistä ilmakehässä ja Norfolkin saaren ilmiöksi kututtua tutkahäiriötä. Alexander selvitti, että ilmiö johtuu siitä että auringosta tulee säteilyä radiotaajuuksilla.

Sodan jälkeen hän palasi geologian pariin ja muutti miehensä työtehtävien mukana eri puolille maailmaa.

Alexander laati ensimmäisen tarkan geologisen kartan Singaporesta vuonna 1950.

Vuonna 1952 Alexanderit muuttivat Ibadaniin, Nigeriaan, missä Elizabeth Alexander kuoli pari kuukauttta ennen 50-vuotispäiväänsä.

## Lähteet
Sarpsborgin kirkko

**Sarpsborgin kirkko** () on Sarpsborgin kunnassa Østfoldin läänissä Norjassa sijaitseva tiilinen pitkäkirkko vuodelta 1863. Se rakennettiin paikalla aiemmin olleen kirkon tilalle, joka paloi vain kaksi vuotta valmistumisensa jälkeen vuonna 1861.

Sarpsborg Church, South Norway II.jpg|Kirkkosali

## Lähteet

## Aiheesta muualla
Harald Norvik

**Harald Johan Norvik** (s. 21. kesäkuuta 1946 Vesisaari) on norjalainen ekonomisti ja työväenpuolueen poliitikko, joka toimi Statoilin pääjohtajana vuosina 1988–1999.

## Lähteet

## Aiheesta muualla
Agnes Buen Garnås

**Agnes Buen Garnås** (23. lokakuuta 1946 Kongsberg – 12. marraskuuta 2024) oli norjalainen runonlaulaja, joka oli erikoistunut keskiaikaisiin balladeihin. Garnåsin veli Knut Buen on myös kansanmuusikko.
## Lähteet

## Aiheesta muualla
Bailly (Oise)

**Bailly** on kunta Pohjois-Ranskassa Oisen departementissa Hauts-de-Francen alueella. Se sijaitsee Oisejoen varrella, noin 100 kilometriä Pariisista koilliseen.

Bailly on saanut nimensä latinan linnoitusta tarkoittavasta sanasta *Baillium*. Normannit miehittivät linnoituksen 800-luvulla. Linnoituksen maanalaisien käytävien jäänteitä on löydetty. Ranskan kuninkaan alaisuudessa Bailly kuului Noyonin piispan ja tämän nimeämien ritareiden hallintaan. Notre-Dame d'Ourscampin luostari omisti Baillyn maat 1700-luvun lopussa tehtyyn Ranskan suureen vallankumoukseen saakka. Ensimmäisessä maailmansodassa Bailly ja sen kaksi linnaa tuhottiin kokonaan.

## Lähteet

## Aiheesta muualla
Karl Rebane

**Karl Rebane** (11. huhtikuuta 1926 Pärnu – 4. marraskuuta 2007 Tartto) oli virolainen fyysikko, joka toimi Neuvosto-Viron akateemikkona ja tiedeakatemian puheenjohtajana. 

Karl Rebane opiskeli Pärnussa ennen maailmansotaa, mutta saksalaisten hyökättyä Neuvostoliittoon hänet evakuoitiin Venäjälle, jossa hän jatkoi keskenjääneitä lukio-opintojaan 1942–1943 Verhneuralskissa.

Sotavuosina 1941–1942 Karl Rebane työskenteli maataloustyöntekijänä Tšeljabinskin alueella kolhoosissa. Vuosina 1943–1945 hän osallistui sotilaana puna-armeijan 8. virolaisen armeijakunnan taisteluihin ja haavoittui marraskuussa 1944.

Sodan jälkeen hän jatkoi lukiota Tallinnassa, jossa hän päätti lukio-opintonsa. Vuosina 1946–1949 Rebane oli Tallinnan ammattikorkeakoulun opiskelija. Sen jälkeen hän opiskeli fysiikkaa Leningradin valtionyliopistossa ja valmistui sieltä vuonna 1952. Hän jatkoi opintojaan edelleen Leningradin valtionyliopistossa ja valmistui vuonna 1955 tieteiden kandidaatiksi. Vuonna 1964 hän suoritti tieteen tohtorin tutkinnon Valko-Venäjän Minskissä. 

Vuosina 1958–1968 Karl Rebane työskenteli Tarton valtionyliopistossa teoreettisen fysiikan lehtorina ja kokeellisen fysiikan laitoksen johtajana. Vuosina 1976–1993 hän oli perustamassa laseroptiikan osaston yliopiston Fysiikan instituutissa ja toimi sen päällikkönä. 

Karl Rebanen toimi Neuvosto-Viron tiedeakatemiassa vuodesta 1956 lähtien. Vuosina 1956–1964 hän oli tiedeakatemian fysiikan ja tähtitieteen instituutin vanhempi tutkija ja apulaisjohtaja, 1964–1968 fysiikan, matematiikan ja teknisten tieteiden osaston akateeminen sihteeri, 1968–1973 tiedeakatemian varapuheenjohtaja ja 1973–1990 Neuvosto-Viron tiedeakatemian puheenjohtaja. 

## Lähteet
Bailly

**Bailly** voi tarkoittaa seuraavia:

## Henkilöitä
* Alice Bailly (1872–1938), sveitsiläinen taidemaalari
* Benjamin Bailly (s. 1990), belgialainen moottoriurheilija
* Edmond Bailly, oik. *Henri-Edmond Limet* (1850–1916), ranskalainen amatöörisäveltäjä, Librairie de l’art indépendant -kirjakaupan ja -kustantamon omistaja
* Eric Bailly (s. 1994), norsunluurannikkolainen jalkapalloilija
* Jean Sylvain Bailly (1736-1793), ranskalainen matemaatikko
* Louis Bailly (1882-1974), ranskalais-kanadalainen muusikko
* Patrice Bailly-Salins (s. 1964), ranskalainen ampumahiihtäjä
* Pierre Bailly (1889-1973), ranskalainen arkkitehti
* Sandrine Bailly (s. 1979), ranskalainen ampumahiihtäjä

## Kuntia Ranskassa
* Bailly, kunta Oisen departementissa
* Bailly, kunta Yvelinesin departementissa.
Leija Lautamaja

**Leija Selina Lautamaja** (s. 1990 Alavus) on suomalaiseen kansanmusiikkiin erikoistunut muusikko ja musiikintekijä. Hän on valmistunut maisteriksi Sibelius-Akatemian kansanmusiikin aineryhmästä. Lautamajan soittimia ovat diatoniset haitarit ja harmoni.

Leija Lautamaja aloitti haitarinsoiton 7-vuotiaana. Hän soitti aluksi Sydänmaan Kaksirivisissä ja siirtyi myöhemmin Alavuden Kaksirivisiin, jossa myös hänen isänsä Juhani Lautamaja ja isoisänsä Kustaa Lautamaja soittivat. Yhtyeen johtajana toimi mestaripelimanni Airi Hautamäki. Yläasteikäisenä Lautamaja aloitti opiskelun Sibelius-Akatemian nuorisokoulutuksessa ja jatkoi siellä lukion loppuun asti. Lukion jälkeen hän pääsi opiskelemaan Sibelius-Akatemian kansanmusiikin aineryhmään, josta valmistui maisteriksi vuonna 2016.

Lautamaja on toiminut useissa yhtyeissä, joista aktiivisimpia ovat ENKEL, Floating Sofa Quartet ja The Moontwins - PK & Leija. Hän järjestää myös sosiaalisen kansantanssin Nordic Dance Helsinki -klubeja yhdessä Riina Hosion ja Saana Kujalan kanssa. Lautamajan ensimmäinen soolosingle *Kun rakkaus iski minuun* julkaistiin tammikuussa 2024. 

Muusikon työnsä lisäksi Lautamaja on toiminut opettajana Sibelius-Akatemian nuorisokoulutuksessa.

## Diskografia
* Leija Lautamaja: *Volvossa* (single, 2024)
* Leija Lautamaja: *Kun rakkaus iski minuun* (single, 2024)
* ENKEL: *Love Hurts (2022)
* The Moontwins – PK & Leija: *Sadder Than Sad* (single, 2022)
* The Moontwins – PK & Leija: *Out Tonight* (single, 2022)
* Floating Sofa Quartet: *Sofa Songs* (videosarja, 2019-2022)
* Floating Sofa Quartet: *Neighbourhood* (2019)
* ENKEL: *We Are ENKEL* (2018)
* Floating Sofa Quartet: *The Moon We Watch Is the Same* (2016)
* ENKEL: *Pappilan hääyö* (2016)
* Sibelius Academy Folk Big Band: *FBB* (2013)
* Haka: *Komeiden miesten lauluja* (2011)
* Entisten Nuorten Orkesteri: *ENO* (2009)
* Haka: *Haka* (2007)
* Alavuden Kaksiriviset: *Kevättä palkeissa* (2004)
* Sydänmaan Kaksiriviset: *Piian renkutus'' (1998)

## Lähteet
Alannah Yip

**Alannah Yip** (s. 26. lokakuuta 1993) on kanadalainen kiipeilijä. Hän on yksi menestyneimmistä kanadalaisista kisakiipeilijöistä ja hän on voittanut boulderoinnin Kanadanmestaruuden seitsemän kertaa. Hän voitti vuoden 2020 Pohjois- ja Etelä-Amerikan mestaruuden yhdistetyssä kiipeilyssä saaden paikan vuoden 2020 kesäolympialaisiin. Hän sijoittui olympialaisissa yhdistetynkiipeilyn naistensarjassa neljänneksitoista. Toinen vuoden 2020 olympialaissa ollut kanadalainen kiipeilijä, Sean McColl, on hänen lapsuudenystävänsä.

Yip aloitti kiipeilyn kuusivuotiaana mentyään ensimmäistä kertaa kiipeilemään kuusivuotta itseään vanhemman McCollin kanssa. Viisi vuotta myöhemmin hän kiipesi ensimmäisen kerran ulkona. Ensimmäisen Kanadanmestaruuden hän voitti 12-vuotiaana. Hän osallistui ensimmäiseen maailmancupiinsa 17-vuotiaana sijoittuen boulderoinnissa kahdeksanneksitoista.

Hän lopetti kilpailun alettuaan opiskella, mutta palasi kilpailuihin vuonna 2015. Vuonna 2017 Yip pääsi ensimmäisenä kanadalaisena naisena boulderoinnin maailmancupin finaaliin ja vuonna 2019 hän oli boulderoinnin maailmanmestaruuskisoissa seitsemäs. Vuonna 2018 hän valmistui insinööriksi.

Vuonna 2023 Yip ilmoitti jäävänsä eläkkeelle kilpailuista. Vuonna 2024 hän kertoi sairastavansa hiustenlähtöön johtavaa autoimmuunisairautta alopecia areataa.

## Lähteet
Bruksismi

**Bruksismi** on purentaelimistön oire, jossa ihminen tahdostaan riippumatta puristelee tai narskuttelee hampaitaan yhteen, tai jännittää tai työntää alaleukaansa joko nukkuessaan tai valveilla ollessaan.

Bruksismia esiintyy eniten nuorilla ja nuorilla aikuisilla. Sen taustalla voi olla esimerkiksi stressi, perinnöllinen alttius, alkoholin käyttö, tupakointi, masennus tai ahdistus. Bruksismi voi aiheuttaa esimerkiksi hampaiden kulumista, haavaumia, ohimosärkyä, korvasärkyä, leukanivelten kipua tai niska-hartiaseudun kipuja. Bruksismia voidaan hoitaa esimerkiksi öisin käytettävällä purentakiskolla.

## Lähteet
Luettelo Suomen vuoden 1988 presidentinvaalin valitsijamiehistä

Tämä on **luettelo [[Suomen presidentinvaali 1988|Suomen vuoden 1988 presidentinvaalin]] valitsijamiehistä**.

## Presidentin valintaan osallistuneet valitsijamiehet

## Valitsijamiehiksi valitut, jotka eivät osallistuneet presidentin valintaan

## Lähteet
*Pääministerin kirje valtioneuvostolle, säädös 197/1988, *Suomen säädöskokoelma 1988*, s. 489–596.
*Suomen virallinen tilasto: Presidentin vaalit 1988, s. 100–116.
*Presidentinvaalit 1988 (tilaajille) Helsingin Sanomat 3.2.1988, s. 40–51. HS Aikakone.

### Viitteet
Crisolles

**Crisolles** on kunta Pohjois-Ranskassa Oisen departementissa Hauts-de-Francen alueella. Se sijaitsee noin 112 kilometriä Pariisista koilliseen.

Noyonin piispa Lyndulphe antoi noin vuonna 988 Crisollesin Saint-Éloi de Noyonin luostarin hallintaan, ja sillä oli myös verotusoikeus. Keskiajalla Crisollesissa oli Temppeliherrain ritarikunnan linnoitettu talo. 

Saksan keisarin Vilhelm II:n kruununprinssi Vilhelmin päämaja oli Crisollesissa ensimmäisen maailmansodan aikana vuosina 1914-1918. Crisollesista alkoi Ranskan marsalkka Ferdinand Fochin johtama vastahyökkäys 18. heinäkuuta 1918. Kunnan alueella käytiin raskaita taisteluja syyskuuhun 1918 saakka. Kunta koki suurta tuhoa. Syyskuussa 1918 myös Crisollesin seurakuntakirkko tuhoutui pahoin. Se kuitenkin rakennettiin uudelleen vuonna 1925. Kirkko on nimetty Saint-Éloin eli Eligius Noyonlaisen mukaan. Kunnalla ei ollut sodan jälkeen varaa pystyttää muistomerkkiä isänmaan puolesta kuolleiden muistoksi, jolloin pormestari vetosi Déville-lès-Rouenin kunnan puoleen muistomerkin saamiseksi.

## Lähteet

## Aiheesta muualla
Dalan lentoasema

**Dalan lentoasema** eli **Borlängen lentoasema**  on Taalainmaalla Ruotsissa sijaiseva lentoasema. Se sijaitsee strategisesti lähellä Borlängeä, joka on yksi Taalainmaan suurimmista kaupungeista.

Lentokenttä perustettiin aluksi sotilastukikohdaksi, mutta sen toiminta alkoi siviililiikenteessä vuonna 1972. Tällöin Borlängenin kunta alkoi järjestää tilausmatkoja Eurooppaan. Lentoasemaa on laajennettu useita kertoja matkustajien määrän kasvaessa.

## Lähteet
Jönköpingin lentoasema

**Jönköpingin lentoasema**  ()  on lentoasema Ruotsissa, joka sijaitsee noin kuuden kilometrin päässä Jönköpingin kaupungista länteen. Lentoasemalla on kaksi kiitotietä.

Lentokenttä avattiin vuonna 1961 ja se oli Ruotsin valtion omistuksessa vuoteen 2009. Siitä lähtien sen on omistanut Jönköpingin kunta. Lentokenttä on kärsinyt heikoista matkustajamääristä, ja kohtuullisten ajomatkojen päässä sijaitsevat muun muassa Landvetterin lentoasema Göteborgissa ja Arlandan lentoasema Tukholmassa.

## Lähteet
Trump Shuttle

**Trump Shuttle** oli yhdysvaltalaisen liikemies Donald Trumpin perustama lentoyhtiö, joka oli toiminnassa vuosina 1989–1992. Lentoyhtiö myytiin lopulta US Airwaysille, joka liitti sen American Airlinesiin.

Trump Shuttlen koneet olivat ylellisiä, vaikka ne tekivät vain alueellisia lentoja itärannikolla. Trump halusi itse lentoyhtiön mukailevan kasinoidensa ulkoasua. Lentokoneista löytyi muun muassa nahkaiset istuimet käymälöissä, ja siellä käytettiin paljon kromia, vaahterapuuviilua ja tekomarmoria. Koneet olivat arvoltaan vain noin neljä miljoonaa dollaria, mutta niiden päivittämiseen huhuttiin käytetettävän noin miljoona dollaria.

## Lähteet
Milena Gasperoni

**Milena Gasparoni** (s. 23. syyskuuta 1961 San Marino, San Marino) on sanmarinolainen poliitikko, joka on toiminut San Marinon kapteenivaltionhoitajana yhdessä Alessandro Rossin kanssa 1. huhtikuuta 2024 alkaen.

Gasperoni opiskeli oikeustieteitä Bolognan yliopistossa ja sai sitten maisterin tutkinnon yritysjuridiikassa. Hän työskenteli 1990-luvulla notaarina ja juristina Emilia-Romagnan alueella. Hän palasi San Marinoon 1990-luvun puolivälissä, kun hänet vuonna 1995 nimitettiin San Marinon taloussuunnittelu-, tiedonkäsittely- ja tilastoviraston johtoon. Hän jatkoi tehtävässä vuoteen 2003. Seuraavana vuonna hän sai paikan San Marinon ulkoasiainministeriöstä. Vuosina 2005–2012 hän toimi San Marinon työvoimatoimiston johtajana ja osallistui muun muassa tavaramerkkejä, patentteja ja työmarkkinoiden sääntelyä koskevien lakien laatimiseen. Vuodet 2012–2023 hän johti San Marinon ammattikoulutuskeskusta.

San Marinon suur- ja yleisneuvoston jäseneksi Gasperoni nimitettiin Sosialistien ja demokraattien puolueen edustajana ensimmäisen kerran toukokuussa 2015, jolloin hän ja Enrico Carattoni korvasivat tehtävästään eronneet Claudio Felicin ja Stefano Macinan. Toisen kerran hän nousi suur- ja yleisneuvostoon lokakuussa 2023, jolloin hän korvasi eronneen Giacomo Simoncinin. Hänestä tuli perustuslaki- ja talousasioiden komissioiden jäsen. Hänet valittiin maaliskuussa 2024 niukalla erolla seuraavaksi kapteenivaltionhoitajaksi yhdessä Alessandro Rossin kanssa. Heidän valintansa tuli yllätyksenä, sillä heidät asetti ehdolle oppositioon kuulunut Me tasavallan puolesta -ryhmittymä. He aloittivat puolivuotiskautensa tehtävässä 1. huhtikuuta 2024.

## Lähteet
Luettelo Suomen hindulaisista yhteisöistä

Tämä on **luettelo Suomen hindulaisista yhteisöistä**. Luettelo käsittää nykyisin toiminnassa olevat ja lakkautetut yhteisöt, jotka toimivat Suomessa hindulaisuuden piirissä.

## Hindulaiset yhdyskunnat

### Entiset järjestöt

## Lähteet
Barbro Teir

**Barbro Maria Teir** (s. 4. marraskuuta 1963 Vaasa) on suomenruotsalainen toimittaja.

Teir valmistui valtiotieteiden maisteriksi Helsingin yliopistosta vuonna 1990. Hän työskenteli ''Hufvudstadsbladetissa'' vuosina 1983–2008, muun muassa sunnuntaitoimittajana vuosina 1994–1997, toimituspäällikkönä vuosina 1997–2002 ja päätoimittajana vuosina 2002–2008.

Teir johti Söderström & Co -kirjankustantamoa vuosina 2008–2012, minkä jälkeen jatkoi yrityskaupassa muodostuneen Schildts & Söderströmsin toimitusjohtajana vuoteen 2014 asti. Maaliskuussa 2014 hän aloitti toimitusjohtajana ja vastaavana kustantajana mediakonserni KSF Mediassa, joka julkaisee muun muassa *Hufvudstadsbladetia*. Teir irtisanoutui KSF Mediasta huhtikuussa 2016.

## Lähteet
Hemsut

**Hemsut** olivat muinaisessa Egyptissä kohtalon ja suojelun jumalattaria. Heidät yhdistettiin kaan (yksi sielun osista). Heidät voitiin myös nähdä alkumeren, Nunin, luovanpotentiaalin personifikoitumina.

Heidät kuvattiin yleensä naisina, joilla oli kilpi, jonka yläpuolella oli kaksi nuolta ristissä. Ristissä olevat nuolet olivat Neithin symboli. Joskus hemsut esitettiin myös polvistuneina naisina, joilla oli lapsi sylissä. Shabaka-kiven *Memphite theologyn* mukaan hemsut olivat Ptahin luomia, mutta Saisissa heidät yhdistettiin vahvemmin Neithiin. Saisissa heidän ajateltiin syntyneen kun Neith nosti heidät Nunista.

## Lähteet
Roxanne Perez

**Carla Gonzalez** (s. 5. marraskuuta 2001) on yhdysvaltalainen showpainija ja työskentelee WWE:ssä nimellä **Roxanne Perez**. Hän on tällä hetkellä Raw brändissä. Ennen sopimusta WWE:n kanssa Gonzalez paini Rok-C kehänimellä Ring of Honor:ssa (ROH), jossa hän oli myös ROH Women's World Champion-mestari. Perez on osa ryhmää WWE Judgment Day. 

## Uran alku
Gonzales aloitti harjoittelun 13-vuotiaana ja 16-vuotiaana hän harjoitteli Booker T:n johdolla. Vuonna 2018 hän teki kehädebyyttinsä kehänimellä Rok-C Booker T:n johtamassa promootiossa Reality of Wrestling. Alkutaipaleen suurimpia saavutuksia oli voittaa ROW:n naisten mestaruus ROW Diamonds Division Championship. Vuonna 2021 Gonzales siirtyi Ring of Honor-organisaatioon. Rok-C osallistui tulokkaana uuden ROH Women's World Championship-mestaruusturnaukseen, jonka hän myös voitti 19-vuotiaana nuorimpana naismestarina ROH:n historiassa. Hän piti mestaruutta hallussaan 119 päivää.

## WWE

Maaliskuussa 2022 vahvistettiin, että Gonzalez on allekirjoittanut sopimuksen WWE:n kanssa ja että hän siirtyy NXT:hen kehänimellä Roxanne Perez. Perez osallistui toukokuussa NXT Women's Breakout-turnaukseen, jonka hän myös voitti päihittämällä viimeisenä Tiffany Strattonin. Palkinnoksi Perez sai sopimuksen mestaruusotteluun valitsemaansa mestaruuteen. The Great American Bash-tapahtumassa Perez ja Cora Jade voittivat NXT Women's Tag Team-joukkuemestaruuden. Seuraavalla viikolla Perez oli käyttämässä sopimustaan Mandy Rosea vastaan NXT Women's Championship-mestaruudesta, mutta joukkuetoveri Jade hyökkäsi Perezin kimppuun, kun Perez oli käyttämässä sopimustaan. Samalla päättyi myös heidän joukkuemestaruustaival. Perez sai uuden mahdollisuuden otella mestaruudesta voitettuaan Iron Survivor-haasteen ja päihitti kolme päivää myöhemmin Mandy Rosen tullakseen ensimmäistä kertaa NXT Women's Champion-mestariksi

Perez osallistui ensimmäiseen Royal Rumbleen tammikuussa vuonna 2023, mutta selvisi kehässä vain 4 minuuttia. Perez menetti mestaruutensa 109 päivää myöhemmin NXT Stand & Deliver-tapahtumassa järjestetyssä kuuden naisen tikapuuottelussa. Ottelun ja mestaruuden voitti Indi Hartwell. Vuoden 2024 Stand & Deliver-tapahtumassa Perez voitti Lyra Valkyrian ja hänestä tuli toistamiseen naisten NXT Women's Champion-mestari.

## Mestaruudet ja saavutukset
***New Texas Pro Wrestling**
**New Texas Pro Women's Championship (1 kerta)
***Renegade Wrestling Revolution**
**RWR Vixens Champion (1 kerta)
***Ring of Honor**
**ROH Women's World Championship (1 kerta)
**ROH Women's World Championship turnausvoitto (2021)
***Reality of Wrestling**
**ROW Diamonds Division Championship (1 kerta)
***Sabotage Wrestling**
**Sabotage War of the Genders Championship (1 kerta)
***WWE**
**NXT Women's Championship (2 kertaa)
**WWE Women’s Tag Team Championship (1 kerta) - (Raquel Rodriguez). 
**NXT Women's Tag Team Championship (1 kerta) – yhdessä Cora Jade
**NXT Women's Breakout-turnausvoitto 2022
**Naisten Iron Survivor-haaste voitto 2022

## Lähteet